
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1903 

20 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ανάθεσης έργου για την υλοποίηση έργου 

ΕΠΕΑΕΚ «Αναβάθμιση Σιβιτανιδείου Σχολής». 1 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Δημοτικοί Παιδικοί Σταθμοί Αγ. Στεφά¬ 
νου» . 2 

Τροποποίηση του 176/1993 Π. Δ/τος περί σύστασης 
της Δημοτικής Επιχείρησης Ύδρευσης Αποχέτευ¬ 
σης Αγίου Νικολάου. 3 


ΑΠΟΦΑΣΕΙ Σ 

Αριθ. Δ4/647 (1) 

Έγκριση ανάθεσης έργου για την υλοποίηση έργου 
ΕΠΕΑΕΚ «Αναβάθμιση Σιβιτανιδείου Σχολής». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 5 άρθρ. 113τουΝ. 1892/90. 

2. Τις διατάξεις του άρθρου 6του Ν. 2527/97. 

3. Την αριθμ. 52/12.3.1999 απόφαση της επιτροπής του 
άρθρου 2παράγρ. 1 της Π.Υ. Σ. 55/11.11.1998 (άρθρο 1 
παράγρ. 51 του Ν. 2412/96). 

4. Την αριθμ. πρωτ. 387/15.1.1999 γνωμοδότηση του 
Νομικού Συμβούλου της Σιβιτανιδείου Σχολής. 

5. Την αριθ. 8211/8.3.99 απόφαση του Πρωθυπουργού 
και της Υπουργού Εσωτερικών Δημόσιας Διοίκησης και 
Αποκέντρωσης με την οποία καθορίζονται οι αρμοδιότη¬ 
τες των Υφυπουργών Εσωτερικών, Δημόσιας Διοίκησης 
και Αποκέντρωσης (ΦΕΚ 198τ. Β78.3.99). 

6. Την απόφαση της 8ης Ε.Π.του ΕΠΕΑΕΚ με την οποία 
εγκρίνεται αναδρομικά από το Σεπτέμβριο του 1997 το 
Τ.Δ. Έργου της Σιβιτανιδείου Σχολής. 

7. Την έγκριση του τροποποιημένου Τ.Ε. Έργου με τίτ¬ 
λο «Αναβάθμιση Σιβιτανιδείου Σχολής» της Ενέργειας 
1.2.γ «Αναβάθμιση Λυκειακής Βαθμίδας» με αρ. Πρ. 
ΚΑ/1905/10.5.99τηςΔ/νσης Κ.Π.Σ. Τμήμα Α'του ΥΠΕΠΘ. 

8. Την αριθ. 1107147/1239/006Α/4.10.96 απόφαση του 


Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών (ΦΕΚ922/τ. Β'), αποφασίζουμε: 

Εγκρίνουμε την ανάθεση έργου σε είκοσι έξι (26) άτομα 
για την υλοποίηση του έργου «Αναβάθμιση Σιβιτανιδείου 
Σχολής» στα πλαίσια του Επιχειρησιακού Προγράμματος 
Εκπαίδευσης και Αρχικής Επαγγελματικής Κατάρτισης 
(ΕΠΕΑΕΚ) του ΥΠΕΠΘ, για χρονικό διάστημα ενός (1) 
έτους. 

Ο σκοπός του έργου είναι η αναβάθμιση της παρεχόμε¬ 
νης εκπαίδευσης στη Σιβιτανίδειο Σχολή και αναλύεται σε 
τέσσερις κύριους άξονες-υποέργα. Η συνοπτική περι¬ 
γραφή των οποίων έχει ως ακολούθως: 

• Αναβάθμιση υποδομών (εργαστηρίων, εξοπλισμού 
χώρων, μηχανογράφηση, επιχειρηματικό σχέδιο). 

• Εισαγωγή και πιλοτική λειτουργία του θεσμού της 
πρακτικής Ασκησης σε πραγματικούς χώρους εργασίας 
για τους σπουδαστές των ειδικοτήτων της Σιβιτανιδείου. 

• Η δημιουργία γραφείου σύνδεσης με την παραγωγή 
που θα υποστηρίζει την επαγγελματική αποκατάσταση 
των αποφοίτων της Σχολής. 

• Η δραστηριοποίηση σε ευρύτερου ενδιαφέροντος ι¬ 
στορικά, πολιτιστικά και καλλιτεχνικά δρώμενα στα πλαί¬ 
σια του νέου αναλυτικού προγράμματος. 

Το έργο και η συνολική αμοιβή για κάθε ανάδοχο προσ¬ 
διορίζεται ως ακολούθως: 

1. Αναπληρωτής Υπεύθυνος Εργου: Αμοιβή 8.000.000 
δρχ. Ατομα: ένα (1) 

2. Επιστημονικός συντονιστής υποέργου 1 
(εκπαιδευτική και διοικητική αναβάθμιση): Αμοιβή 

8.000.000 δρχ. Ατομα: ένα (1) 

3. Επιστημονικός συντονιστής υποέργου 2 
(πρακτική άσκηση): Αμοιβή 8.000.000 δρχ. Ατομα: ένα (1) 

4. Επιστημονικός συντονιστής υποέργου 3 
(διασύνδεση με την παραγωγή): Αμοιβή 8.000.000 δρχ. 

Ατομα: ένα (1) 

5. Επιστημονικός συντονιστής υποέργου 4 
(εκπ/κές δράσεις τέχνης και αισθητικής). Αμοιβή 

8.000.000 δρχ. Ατομα: ένα (1) 

6. Σύμβουλος διοίκησης του έργου. Αμοιβή 8.000.000 
δρχ. Άτομα: ένα (1). 

7. Σύμβουλος αξιολόγησης του έργου. Αμοιβή 
8.000.000 δρχ. Άτομα: ένα (1). 

8. Σύμβουλος νέων τεχνολογιών και εκπαίδευσης. 

(Υποέργοι) Αμοιβή 8.000.000 δρχ. Ατομα: ένα (1). 

1. Σύμβουλος επιχειρη ματικότητας (Υποέργο 2). 

Αμοιβή 6.000.000 δρχ. Ατομα: ένα (1). 

2. Σύμβουλος απασχόλησης (Υποέργο 3). 

Αμοιβή 6.000.000 δρχ. Ατομα: ένα (1). 

3. Σύμβουλος παιδαγωγικής & μέσων επικοινωνίας 

(Υποέργο 4). Αμοιβή 6.000.000 δρχ. Ατομα: ένα (1) 

4. Υπεύθυνοι προγραμμάτων πρακτικής άσκησης. 

Αμοιβή έκαστου 6. 000. 000 δρχ. Ατομα:δύο (2). 

5. Υπεύθυνοι επαγγ. προσανατολισμού και. 

ψυχολογικής υποστήριξης. Αμοιβή εκάστου 6.000.000 

δρχ. Ατομα: τρία (3). 

6. Υπεύθυνος προγραμμάτων σχολικής ζωής. Αμοιβή 
6.000.000 δρχ. Ατομα: ένα (1). 

7. Υπεύθυνος πληροφορικής υποστήριξης έργου. Αμοι¬ 
βή 6.000.000 δρχ. Ατομα: ένα (1). 

8. Υπεύθυνος λογιστικής παρακολούθησης έργου. Α¬ 
μοιβή 6.000.000 δρχ. Ατομα: ένα (1). 

9. Υπεύθυνος προβολής του έργου. Αμοιβή 6.000.000 
δρχ. Ατομα: ένα (1). 

10. Τεχνική καιγραμματειακή υποστήριξη διοίκησηςέρ- 
γου. Αμοιβή εκάστου 4. 000. 000 δρχ. Ατομα: δύο (2). 

11. Γραμματειακή υποστήριξη (υποέργων 1-4). 

Αμοιβή εκάστου 4. 000.000 δρχ. Ατομα: τέσσερα (4). 

Η συνολική δαπάνη που θα προκληθεί από την ανάθεση 
έργου θα ανέλθει στο ποσό των εκατόν εξήντα εκατομμυ¬ 
ρίων (160.000.000) δραχμών και θα βαρύνει τον προϋπο¬ 
λογισμό του έργου ΕΠΕΑΕΚ που εκτελείται μέσω του 
προγράμματος Δημοσίων επενδύσεων. Η αμοιβή των πα¬ 
ραπάνω ατόμων θα καταβάλλεται τμηματικά ανά δίμηνο 
σε έξι ισόποσες δόσεις, με την προϋπόθεση παράδοσης 
αντίστοιχου μέρους του έργου, χωρίς υποχρέωση της 
Σιβιτανιδείου Σχολής για ασφάλιση τους σε φορέα κύριας 
ή επικουρικής ασφάλισης. 

Επίσης δεν δικαιούνται δώρα εορτών (Χριστουγέννων 
και Πάσχα), ούτε άδεια και επίδομα αδείας. 

Η αμοιβή τους θα καταβάλλεται με την προσκόμιση δελ¬ 
τίου ή απόδειξης παροχής υπηρεσιών σύμφωνα με τις 
ισχύουσες φορολογικές διατάξεις. 

Το έργο θα εκτελεστεί από τους ανάδοχους είτε στους 
χώρους της Σιβιτανιδείου Σχολής είτε εκτός αυτής, ανά¬ 
λογα με τις επιμέρους δράσεις του. 

Τα ανατιθέμενα έργα δεν ανάγονται στον κύκλο των 
καθηκόντων που ασκεί το μόνιμο προσωπικό σύμφωνα 
με τον ισχύοντα οργανισμό της Σιβιτανιδείου Σχολής. 

Η επιλογή των παραπάνω ατόμων θα γίνει από τα όργα¬ 
να διοίκησης της Σιβιτανιδείου Σχολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΝΗΣ ΝΙΚ. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 


Αριθ. 08/ΔΤΑ/17415 ( 2 ) 

Έγκριση Οργανισμού Εσωτερικής Υπηρεσίας του 
Ν.Π.Δ.Δ. «Δημοτικοί Παιδικοί Σταθμοί Αγ. Στεφάνου». 

Ο ΠΡΟΪΣΤΑΜΕΝΟΣ 
ΤΗΣ Δ/ΝΣΗ ΤΟΠΙΚΗΣ ΑΥΤ/ΣΗΣ ΚΑΙ 
Δ/ΝΣΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν.1188/81 όπως τρο¬ 
ποποιήθηκε με τις όμοιες του άρθρου 8 παρ. 5 του 
Ν.2307/95. 

2. Τις διατάξεις του άρθρου 8 του Ν. 2503/97. 

3. Την αριθ. 94/99 απόφαση του Δημοτικού Συμβουλίου 
του Δήμου ΑγίουΣτεφάνου με την οποία εγκρίνει τον 
Ο.Ε.Υ του Ν.Π.Δ.Δ. «Δημοτικοί Παιδικοί Σταθμοί Αγ. Στε¬ 
φάνου». 

4. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 12/99 πρακτικό του. 

5. Την αριθ. 08/ΔΤΑ/2509/97 απόφαση του Γενικού 
Γραμματέα της Περιφέρειας Αττικής για μεταβίβαση ε¬ 
ξουσίας υπογραφής εγγράφων με εντολή «Γ ενικού Γ ραμ¬ 
ματέα Περιφέρειας» στον Προϊστάμενο της Δ/νσης Τοπ. 
Αυτ/σης & Δ/σης Ανατ. Αττικής, αποφασίζουμε: 

Εγκρίνουμε την αριθ. 94/99 απόφαση του Δημοτικού 
Συμβουλίου Αγίου Στεφάνου που αφορά την ψήφιση του 
Ο.Ε.Υ του Ν.Π.Δ.Δ. με την επωνυμία «Δημοτικοί Παιδικοί 
Σταθμοί Αγίου Στεφάνου» ως: 

Άρθρο 1 

Η υπηρεσία του Ν.Π. υπό την επωνυμία «Δημοτικοί Παι¬ 
δικοί Σταθμοί Δήμου Αγίου Στεφάνου» συγκροτείται σε 
Δ/ΝΣΗ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ με 
τα παρακάτω τμήματα και αυτοτελή γραφεία. 

Άρθρο 2 

Η ανωτέρω οργανική μονάδα διαρθρώνεται στα ακό¬ 
λουθα τμήματα: 

Α. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

1. Γ ραφείο Προσωπικού 

2. Γ ραφείο Διοικητικού Συμβουλίου 

3. Γ ραφείο Πρωτοκόλλου-Διεκπεραίωσης-Αρχείου 

4. Γ ραφείο Λογιστηρίου-Προμηθειών-περιουσίας & δια¬ 
χείρισης υλικού. 

Β. ΤΜΗΜΑ ΠΑΙΔΙΚΩΝ ΣΤΑΘΜΩΝ 

1. Γ ραφείο Παιδαγωγών-Βοηθών παιδαγωγών 

2. Γ ραφείο Μαγείρων και Καθαριότητας 

3. Γ ραφείο Παιδιάτρου 

Γ. ΤΜΗΜΑ ΒΡΕΦΟΝΗΠΙΑΚΩΝ ΣΤΑΘΜΩΝ 

1. Γ ραφείο Παιδαγωγών-Βρεφονηπιοκόμων 

2. Γ ραφείο Μαγείρων-Καθαριότητας 

3. Γραφείο Παιδιάτρου 

Άρθρο 3 

ΘΕΣΕΙΣ ΠΡΟΣΩΠΙΚΟΥ 

Οι οργανικές θέσεις του Ν.Π. «ΔΗΜΟΤΙΚΟΙ ΠΑΙΔΙΚΟΙ 
ΣΤΑΘΜΟΙ ΔΗΜΟΥ ΑΓΙΟΥ ΣΤΕΦΑΝΟΥ» και είναι οι παρα¬ 
κάτω: 

ΜΙΑ (1) θέση του Κλάδου ΠΕΙ 8 Παιδιάτρου 

ΤΡΕΙΣ (3) θέσεις κλάδου ΠΕ Νηπιαγωγών 

ΤΡΕΙΣ (3) θέσεις κλάδου ΤΕ 16 Νηπ/γων (προσ) 

ΤΕΣΣΕΡΕΣ (4) θέσεις του κλάδου ΤΕ9 Βρεφονηπιοκό¬ 
μων 

ΟΚΤΩ (8) θέσεις του κλάδου ΔΕ8 Βοηθ.Παιδ/γων και 
βοηθών Βρεφ/μων-Παιδοκόμων. 

ΤΡΕΙΣ (3) θέσεις του Κλάδου ΔΕ 32 Μαγείρων 
ΕΞΙ (6) θέσεις του Κλάδου ΥΕ16 Προσ.Καθ/τος- 
Βοηθ. Εργασιών 

ΔΥΟ (2) θέσεις του Κλάδου ΔΕΙ Διοικ. Λογ/κου 
ΜΙΑ (1) θέση του Κλάδου ΔΕ 38 Χειρ/στων Ηλεκτρονι¬ 
κών Υπολογιστών. 

Οι σήμερον υπηρετούντες υπάλληλοι στο Ν.Π. καλύ¬ 
πτουν μέρος των παραπάνω προβλεπομένων οργανικών 
θέσεων και μετατάσσονται αυτοδίκαια στο νέο Ν.Π. υπό 
την επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ 
ΑΓΙΟΥ ΣΤΕΦΑΝΟΥ» σύμφωνα με τις διατάξεις του άρ¬ 
θρου 26 του Δ.Κ.Κ. όπως τροποποιήθηκε με το άρθρο 9 
παρ. 7 του Ν.2503/97 και είναι οι παρακάτω: 

1. Μία θέση του Κλάδου ΠΕ (Νηπ/γων) βαθμός Α ΦΕΚ 
285/2.12.86 Τ.Γ 

2. Μία θέση του Κλάδου ΤΕ16 Νηπ/γών (προσ.) βαθμός 
Β ΦΕΚ 274/16.12.85ΤΓ 

3. Μία θέση του Κλάδου ΤΕ9 Βρεφ/κόμων βαθμός Γ ΦΕΚ 
11/19.1.96 Τ.Γ. 

4. Δύο θέσεις του Κλάδου ΔΕΙ Διοικ.Λογ/κού Βαθμός Β 
ΦΕΚ 362/7.11.84 Τ.Γ 

5. Τρεις θέσεις του Κλάδου ΥΕ16 Βοηθ.Εργασιών, 
α) Βαθμός Γ ΦΕΚ 135/19.8.85 ΤΝΠΔΔ. 

β) Βαθμός Γ ΦΕΚ 104/15.6.95 ΤΝΠΔΔ 
γ) Βαθμός Δ ΦΕΚ 59/11.4.96 ΤΝΠΔΔ 

6. Μία θέση του Κλάδου ΥΕ Μαγ/ρων Βαθμός Δ ΦΕΚ 
33/28.2.96 ΤΝΠΔΔ. 

7. Μία θέση του κλάδου ΥΕ 16 Βοηθ. Εργ. με σχέση ερ¬ 
γασίας αορ.χρόνου Βαθμός Δ (απόφαση Ν. Ανατολ. Αττι¬ 
κής 258/11.1.91). 

ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 

ΤΕΣΣΕΡΕΙΣ (4) θέσεις ΔΕ8 βοηθ. Παιδαγωγών και βοη¬ 
θών βρεφ/μων - Παιδοκόμων. 

ΔΥΟ (2) θέσεις ΥΕ 16 προσ. Καθ/τος. 

ΜΙΑ (1) θέση ΔΕ 32 Μαγείρου ή ΥΕ14 Βοηθ. Μαγείρων. 

Άρθρο 4 

Προϊστάμενος όλων των υπηρεσιών και όλου του προ¬ 
σωπικού του ΝΠΔΔ με την επωνυμία «ΔΗΜΟΤΙΚΟΙ ΠΑΙΔΙ¬ 
ΚΟΙ ΣΤΑΘΜΟΙ ΑΓΙΟΥ ΣΤΕΦΑΝΟΥ» θα είναι ο εκάστοτε 
Πρόεδρος του Διοικητικού Συμβουλίου. 

Άρθρο 5 

Οι Προϊστάμενοι των οργ. Μονάδων του ΝΠ ορίζονται 
κατά οργανική μονάδα από τους κλάδους: 

Α) ΟΔ/ντήςτου ΝΠ «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ Α¬ 
ΓΙΟΥ ΣΤΕΦΑΝΟΥ» ορίζεται από τους κλάδους ΠΕ 
(Νηπ/γων) και ελλείψει αυτού από τον κλάδο ΤΕ16 και ελ¬ 
λείψει από το ν κλάδο ΤΕ9 και ελλείψει από το ν κλάδο ΔΕ 1. 
Β) Οι προϊστάμενοι των τμημάτων ορίζονται ως εξής 

1. Τμήμα Διοικητικό - Οικονομικό Κλάδων ΔΕ 1 

2. Τμήμα Παιδικών Σταθμών Κλάδων ΠΕ (Νηπ/γων) ή ΤΕ 
16 ή ΤΕ 9. 

3. Τμήμα Βρεφονηπιακών Σταθμών Κλάδων ΤΕ9 & ελ¬ 
λείψει ΤΕ16. 

Άρθρο 6 

Οι αρμοδιότητες και τα αντικείμενα κάθε υπηρεσιακής 


μονάδας που αναφέρονται στον Οργανισμό αυτό καθορί¬ 
ζονται ως εξής: 

Α! ΔΙΕΥΘΥΝΤΗΣ ΠΑΙΔΙΚΩΝ & ΒΡΕΦ/ΚΩΝ ΣΤΑΘΜΩΝ 

Στην αρμοδιότητά του ανήκουν 

1. Η εποπτεία και ο έλεγχος των τμημάτων και γραφεί¬ 
ων που συγκροτούν την Δ/νση. 

2. Ο Συντονισμός, η κατεύθυνση και η παροχή των απα¬ 
ραίτητων οδηγιών ανά τμήματα και γραφεία για την ά¬ 
σκηση των αρμοδιοτήτων σύμφωνα με τις διατάξεις του 
παρόντος Οργανισμού και σχετικών Νόμων και διαταγμά¬ 
των. 

3. Η συγκέντρωση, η παρακολούθηση και η κοινοποίη¬ 
ση στα αρμόδια τμήματα των διαταγμάτων, των Διοικητι¬ 
κών αποφάσεων που κοινοποιούνται στον Νομικό πρόσω¬ 
πο. 

4. Η τήρηση του εμπιστευτικού πρωτοκόλλου εφ όσον 
δεν το τηρεί ο Πρόεδρος. 

5. Η παραλαβή της εισερχόμενης αλληλογραφίας, ο χα¬ 
ρακτηρισμός της για την κατανομή της σύμφωνα με το πε¬ 
ριεχόμενό της. 

6. Η άσκηση γενικής Διοικητικής Εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και εισήγηση στον Προϊστάμενο του Ν.Π. κάθε θέ¬ 
ματος που αφορά την εν γένει κατάστασή του. 

7. Ο έλεγχος και η θεώρηση όλων των καταστάσεων 
πληρωμής του προσωπικού του Νομ. Προσώπου, των 
Χρημ. Εντ/των και λοιπών παραστατικών πριν υπογρα- 
φούν από τον Πρόεδρο του Ν.Προσώπου. 

8. Η παροχή οδηγιών για την σύνταξη του προϋπολογι¬ 
σμού του Νομικού προσώπου, η εποπτεία κατάρτισης του 
καθώς και η επιμέλεια για την σωστή εκτέλεσή του. 

9. Η υπογραφή κάθε βεβαιωτικού σημειώματος για τα έ¬ 
ξοδα του Νομικού Προσώπου. 

10. Η μεταβίβαση κάθε Νομικού θέματος στην Νομική Υ¬ 
πηρεσία του Δήμου καθώς και τεχνικών θεμάτων στην 
Δ/νση Τεχν. Υπηρεσιών του Δήμου. 

11. Συνεργασία με τμήματα του Δήμου για θέματα υγεί¬ 
ας των τροφίμων των Παιδικών Σταθμών και κοινωνικά 
προβλήματα αυτών και των οικογένειώντους. 

12. Αντικαθιστά τον Δ/ντή του ΝΠ και υπογράφει αντ αυ¬ 
τού τα εντ/τα του Νομικού Προσώπου σε περίπτωση α¬ 
πουσίας του. 

13. Παρίσταται στις συνεδριάσεις του Διοικητικού Συμ¬ 
βουλίου του Νομικού Προσώπου. 

Β ! ΠΡΟΪΣΤΑΜΕΝΟΙ ΤΜΗΜΑΤΩΝ 

α) Στην αρμοδιότητά τους ανήκουν: 

1. Η εποπτεία και ο έλεγχος των γραφείων που συγκρο¬ 
τούν το τμήμα τους. 

2. Ο συντονισμός, η καθοδήγηση και η παροχή των α¬ 
παραίτητων οδηγιών στα γραφεία του τμήματος τους για 
την άσκηση των αρμοδιοτήτων τους. 

3. Ο έλεγχος, η θεώρηση όλων των εγγράφων των υφι¬ 
σταμένων τους και η συνυπευθυνότητα τους για την νομι¬ 
μότητα και πληρότητα αυτών πριντη διαβίβαση τους στον 
διευθυντή για τελική υπογραφή. 

4. Η μέριμνα και η ευθύνη για την σύννομη, ορθή και τα¬ 
χεία διεκπεραίωση των υποθέσεων των αρμοδιοτήτων 
τους. 

5. Η εισήγηση για την λήψη μέτρων για την εύρυθμη και 
ομαλή λειτουργία των τμημάτων τους. 

6. Η υποχρέωση να ενημερώσουν το γραφείο προσωπι- 

κού για τις ημερήσιες απουσίες του προσωπικού του τμή¬ 
ματός τους. 

β) Καθήκοντα Προϊσταμένου Τμημάτων Παιδικών Σταθ¬ 
μών: 

1. Είναι υπεύθυνος για την εύρυθμη λειτουργία του Παι¬ 
δικού Σταθμού και την τήρηση του εκπαιδευτικού προ¬ 
γράμματος. 

2. Μεριμνά για την πιστή εφαρμογή του κανονισμού λει¬ 
τουργίας του Παιδικού Σταθμού και για την εκτέλεση των 
αποφάσεων του Διοικητικού Συμβουλίου. 

3. Φροντίζει για την εσωτερική τάξη του σταθμού και για 
κάθε σημειούμενη παράβαση υποχρεούται να αναφέρε- 
ται στον Δ/ντή του Νομικού Προσώπου ή στον Πρόεδρο 
του Δ.Συμβουλίου. 

4. Προίσταται των υπαλλήλων του τμήματος που επο¬ 
πτεύει για τη σωστή εκτέλεση των καθηκόντων τους και 
συντονίζει το έργο τους ανάλογα με τις ανάγκες που ανα¬ 
κύπτουν κάθε φορά. 

5. Συγκαλείτο προσωπικό του σταθμού για ενημέρωση, 
καθοδήγηση και προγραμματισμό δραστηριοτήτων, υπο¬ 
χρεωτικά με την έναρξη λειτουργίας του Σταθμού και ό- 
ποτε τούτο κριθεί αναγκαίο. 

6. Συγκαλεί συγκέντρωση γονέων τουλάχιστον μία φο¬ 
ρά το χρόνο μετά από απόφαση του Διοικητικού Συμβου¬ 
λίου. Στην συγκέντρωση παρευρίσκονται, εκτός από τον 
ίδιο, ο Δ/της, ο Πρόεδρος ή και τα μέλη του Δ.Συμβουλί¬ 
ου καθώς και το λοιπό παιδαγωγικό προσωπικό. Σκοπός 
της συγκέντρωσης είναι η ενημέρωση των γονέων για ζη¬ 
τήματα που αφορούν τα παιδιά και τη λειτουργία του 
Σταθμού. 

7. Φροντίζει για την υγιεινή κατάσταση των παιδιών και 
μεριμνά για τη σωματική τους ακεραιότητα, ενημερώνο¬ 
ντας άμεσα τους γονείς τους σε περίπτωση ατυχήματος. 
Συνεργάζεται δε με τον Παιδίατρο του Σταθμού,αν υπάρ¬ 
χει. 

8. Κατευθύνει το προσωπικό καθαριότητας-βοηθ.Εργα¬ 
σιών ως προς τη σωματική καθαριότητα των νηπίων, επι¬ 
βλέπει την καθαριότητα του Σταθμού, και φροντίζει για 
την έγκαιρη παρασκευή του φαγητού και εποπτεύει την 
κανονική διαμονή του. 

9. Μεριμνά για την αναπλήρωση του παιδαγωγικού και 
βοηθητικού προσωπικού σε περίπτωση δικαιολογημένης 
ή μη απουσίας του ενημερώνοντας τον Δ/ντή. 

10. Ασκεί κάθε άλλη αρμοδιότητα που του ανατίθεται με 
απόφαση του Δημοτικού Συμβουλίου. 

11. Επειμελείται για τον εφοδιασμό του Σταθμού των α¬ 
ναγκαίων τροφίμων και λοιπών ειδών και υλικών καθώς 
και για την καλή φύλαξη, συντήρηση και διάθεση αυτών. 

12. Τηρεί και υπογράφει τα δελτία εισαγωγής και εξα¬ 
γωγής υλικού. 

13. Καταρτίζει, σε συνεργασία με τον Δ/ντή, το πρό¬ 
γραμμα διατροφής, σύμφωνα με τις σύγχρονες παιδια¬ 
τρικές απόψεις για την υγιεινή διατροφή των παιδιών ό¬ 
πως προβλέπεται από τον κανονισμό λειτουργίας. 

14. Κρατείτο ένα από τα κλειδιά του Σταθμού και της α¬ 
ποθήκης. 

15. Τηρεί και ενημερώνει καθημερινά τα παρακάτω βι¬ 
βλία: 

α) Βιβλίο παρουσίας προσωπικού και ελέγχου συσσι- 
τούντων. 

β) Βιβλίο διδαχθείσης ύλης που καταχωρεί και υπογρά¬ 
φει καθημερινά το παιδαγωγικό προσωπικό. 


Γ. ΤΜΗΜΑΤΑ 

Α! ΤΜΗΜΑ ΔΙΟΙΚΗΤΙΚΟ-ΟΙΚΟΝΟΜΙΚΟ-ΛΟΓΙΣΤΙΚΟ 

α) ΓΡΑΦΕΙΟ ΠΡΟΣΩΠΙΚΟΥ 

Στην αρμοδιότητά του ανήκουν 

1. Η εφαρμογή της ισχύουσας κάθε φορά Νομοθεσίας 
σχετικά με την υπηρεσιακή κατάσταση του πάσης (ρύσε¬ 
ως προσωπικού του Νομ.Προσώπου. 

2. Η τήρηση των ατομικών υπηρεσιακών φακέλλων και 
ευρετηρίου του προσωπικού του Νομ. Προσώπου με ο¬ 
ποιαδήποτε σχέση εργασίας, των συνταξιούχων καθώς 
καιτων βιβλίων παρουσίας τους και η φροντίδα για τη συ¬ 
νεχή παρακολούθηση και ενημέρωσή τους. 

3. Η σύνταξη κατά νόμο των πινάκων αρχαιότητας των 
υπαλλήλων του Νομ. Προσώπου. 

4. Η σύνταξη παραστατικών στοιχείων πληρωμής του υ- 
πηρετούντος προσωπικού και η κοινοποίηση των μεταβο¬ 
λών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις 
(συντάξεις), χορηγήσεις αδειών, πειθαρχικές υποθέσεις 
και η κοινοποίησή τους στο τμήμα λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η παρακολούθηση του πειθαρχικού δικαίου που κάθε 
φορά ισχύει για το Προσωπικό του Νομικού Προσώπου 
και η ενημέρωση σχετικά του Προέδρου του Νομικού 
Προσώπου. 

8. Η σύνταξη του σχεδίου πρότασης του ΟΕΥτου Νομι¬ 
κού Προσώπου προκειμένου να τεθεί υπ'όψη των εργαζο¬ 
μένων για να εκφράσουν την γνώμη τους μέσω εκπροσώ¬ 
πων τους πριν διαβιβαστεί στο Διοικητικό Συμβούλιο για 
έγκριση. 

9. Η παραλαβή από τους προϊσταμένους των Τμημάτων 
των ημερησίων δελτίων προσέλευσης και αναχώρησης 
του προσωπικού του Νομικού Προσώπου για την συνεχή 
παρακολούθηση και ενημέρωσή τους. 

β) ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Στην αρμοδιότητά του ανήκουν 

1. Η συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλεια του με 
ευθύνη του για την κοινοποίηση αυτών, κατά τις κείμενες 
διατάξεις των συνεδριάσεων στους Συμβούλους του 
Δ.Συμβουλίου. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

4. Η υποβολή αντιγράφων των αποφάσεων του Δ.Συμ¬ 
βουλίου οπήν αρμόδια Διοικητική αρχή ή το Δημοτικό 
Συμβούλιο αναλόγως του θέματος για έγκριση. 

5. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών με το αντι¬ 
κείμενο της αρμοδιότητάς τους. 

6. Τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 

γ) ΓΡΑΦΕΙΟ ΠΡΩΤΟΚΟΛΛΟΥ- ΔΙΕΚΠΕΡΑΙΩΣΗΣ - ΑΡ¬ 
ΧΕΙΟΥ 

Στην αρμοδιότητά του ανήκουν: 

1. Η παραλαβή και η αυθημερόν πρωτοκόλληση, ευ- 

ρετηρίαση πάσης «ρύσεως εισερχομένων εγγράφων. 

2. Η έγκαιρη διανομή στις διευθύνσεις και τα τμήματα 
των εγγράφων προς ενέργεια και η τήρηση των πρωτότυ¬ 
πων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξορχόμενου 
έγγράφου και ητήρηση των σχετικών βιβλίωνπαράδοσης. 

5. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

6. Η τήρηση του αρχείου όλων των Διευθύνσεων του 
Νομικού Προσώπου καθώς και του αρχείου της εφημερί¬ 
δας της Κυβέρνησης. 

7. Η τήρηση του Μητρώου των νηπίων και παιδιών. 

8. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

δ) ΓΡΑΦΕΙΟ ΛΟΓΙΣΤΗΡΙΟΥ ΠΡΟΜΗΘΕΙΩΝ ΠΕΡΙ¬ 
ΟΥΣΙΑΣ ΚΑΙ ΔΙΑΧΕΙΡΗΣΗΣ ΥΛΙΚΟΥ 

Στην αρμοδιότητά του ανήκουν: 

1. Η ευθύνη κάθε εισφοράς και εσόδου του Νομικού 
Προσώπου. 

2. Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού προσώπου. 

4. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή δαπάνης. 

6. Η αναγνώριση των πκπωτώντου Νομικού Προσώπου 
με την προσυπογραφή των πράξεων εκκαθάρισης, ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους «ιτο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών κατατπάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάσης φύσεως αποδο¬ 
χών όλων των μισθωτών του Νομικού Προσώπου και η ε¬ 
κτέλεση κάθε εργασίας που έχει σχέση με την ασφάλισή 
του. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το γραφείο προσωπικού για κάθε θέ¬ 
μα που αφορά τους εργαζομένους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των Παιδικών Σταθμών με την άμε¬ 
ση επίβλεψη του Προϊσταμένου του τμήματος και του Δι¬ 
ευθυντή. 

12. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσης αυτών στην αποθήκη των Παιδικών Σταθμών 
ανάλογα με τις ανάγκες τους, δυνάμει αποδεικτικών των 
υπευθύνων για την φύλαξη αυτών. 

13. Η σύνταξη σχεδίων προϋπολογισμού-απολογισμού 
προκειμένου να τεθεί υπόψη των Προϊσταμένων του τμή¬ 
ματος και της Δ/νσης πριν διαβιβαστεί στο Δ/κο Συμβού¬ 
λιο. 


14. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησης του και η 
σύνταξη σχετικής εισήγησης για αναμόρφωση του όπου 
και όταν παρίσταται ανάγκη. 

15. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

16. Η συγκέντρω«τη κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό πρόσωπο της ακινήτου περιουσίας με την συνερ¬ 
γασία της Νομικής Υπηρεσίας του Δήμου. 

17. Η τήρηση αρχείου των κληροδοτημάτων και δω¬ 
ρεών του Νομικού Προσώπου 

Β! ΤΜΗΜΑ ΠΑΙΔΙΚΩΝ ΣΤΑΘΜΩΝ 

Για καλύτερη λειτουργία του τμήματος δύναται με 
απόφαση του Προέδρου του Νομικού Προσώπου για κά¬ 
θε Παιδικό Σταθμό να ορίζεται υπεύθυνος υπάλληλος των 
κατωτέρω γραφείων με τις εξής αρμοδιότητες. 

α) ΓΡΑΦΕΙΟ ΠΑΙΔΑΓΩΓΩΝ 

1. Παιδαγωγοί 

Αρμοδιότητες - Καθήκοντα 

1. Φροντίζουν για την ψυχοσωματική και ψυχοκινητική 
εξέλιξη των νηπίων με εξατομίκευση του ημερησίου προ¬ 
γράμματος ανάλογα με την ηλικία και τις ανάγκες τους. 
Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης και προσφέρουν σ'αυτά με υπομο¬ 
νή και στοργή όλες τις δυνατότητες για να αναπτύξουν 
την προσωπικότητά τους, επιδιώκοντας συνεχώς να δη¬ 
μιουργήσουν σ'αυτά ικανότητα συγκέντρωσης, αυτενέρ¬ 
γειας, εμπιστοσύνης στο εαυτό τους και τις προσωπικές 
δυνατότητες τους. Σε καμία περίπτωση και για οποιονδή- 
ποτε λόγο δεν επιτρέπεται η κακή μεταχείριση των παι¬ 
διών (εκφοβισμός-σωματική ποινή κ.λπ.). 

2. Παρακολουθούν τη διατροφή των νηπίων, την καθα¬ 
ριότητά τους ενθαρρύνοντας την αυτοεξυπηρέτηση τους 
βοηθούμενοι από το προσωπικό του κλάδου βοηθητικών 
εργασιών. 

3. Φροντίζουν για την σωστή οργάνωση και τάξη των αι¬ 
θουσών. Παρακολουθούν την συμπεριφορά των παιδιών 
και υποχρεούνται να αναφέρονται στον Προϊστάμενο και 
να τον ενημερώσουν για κάθε ύποπτο σχετικά με την υ¬ 
γεία των παιδιών περιστατικό ή οποιοδήποτε άλλο θέμα. 

4. Εισηγούνται στον Δ/ντή ή στον Προϊστάμενο για τον 
έγκαιρο εφοδιασμό των αιθουσών με τα απαραίτητα-α- 
παιτούμενα είδη για την εφαρμογή του προγράμματος με 
τα παιδαγωγικά υλικά. 

5. Συμμετέχουν στον σχεδίασμά του προσχολικού προ¬ 
γράμματος και φροντίζουν για την απασχόληση των παι¬ 
διών σύμφωνα με το ημερήσιο πρόγραμμα. 

6. Ευθύνονται για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που έχει διατεθεί. 

7. Διατηρούν επαφή με τους γονείς και τους ενημερώ¬ 
νουν για την συμπεριφορά και την ψυχοσωματική υγεία 
των παιδιών τους. 

8. Τηρούντο βιβλίο παρουσίας νηπίων και ενημερώνουν 
το Προϊστάμενο στις περιπτώσεις καθυστερήσεως «ττην 
προσέλευση τους ή στην καταχώρηση τους και τις περι¬ 
πτώσεις απουσίας τους. 

9. Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που τηρείται από τον Προϊ- 
«ττάμενο. 

10. Μεριμνούν για τη μεσημβρινή ανάπαυση των παι¬ 
διών σύμφωνα με το πρόγραμμα ημερήσιας απασχόλη¬ 
σης. 

11. Διοργανώνουν σε συνεργασία με τον Προϊστάμενο 
τις εορταστικές εκδηλώσεις των σταθμών. 

12. Μία παιδαγωγός και ένα άτομο τουλάχιστον από το 
βοηθητικό προσωπικό παρευρίσκονται υποχρεωτικά κα¬ 
τά την προσέλευση και αποχώρηση των νηπίων. 

13. Εκτελούν οποιαδήποτε άλλη υπηρεσία σχετικά με 
το έργο που τους ανατίθεται από τον Προϊστάμενο. 

Βοηθοί Παιδαγωγών 
Αρμοδιότητα-Καθήκοντα 

Βοηθούν το παιδαγωγικό προσωπικό σε όλα τα καθή¬ 
κοντα του και εκτελούν τις οδηγίες που παίρνουν από αυ¬ 
τό. Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον Προϊστάμε¬ 
νο ή τον Δ/ντή για βοήθεια και υποστήριξη. 

β) ΓΡΑΦΕΙΟ ΜΑΓΕΙΡΩΝ ΚΑΙ ΚΑΘΑΡΙΟΤΗΤΑΣ 

Μαγείρισσα-Μάγειρας 

Αρμοδιότητα-Καθήκοντα 

1. Είναι υπεύθυνος/η για το μαγειρείο και την επιμελη¬ 
μένη και έγκαιρη παρασκευή του φαγητού σύμφωνα με το 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής του φαγη¬ 
τού, εισηγούμενος/η κάθε σχετικό προς αυτό μέτρο. 

2. Παραλαμβάνει καθημερινά από τον Προϊστάμενο ή 
τον Δ/ντή, βάσει δελτίου τα αναγκαία υλικά για το ημερή¬ 
σιο φαγητό, με βάση το διαιτολόγιο υπογράφοντας το 
σχετικό δελτίο. 

3. Φροντίζει γιατο σερβίρισματου προγεύματος καιτου 
μεσημεριανού φαγητού. 

4. Τακτοποιεί τα μαγειρικά σκεύη και είδη εστίασης και 
φροντίζει για την καλή συντήρηση τους και λειτουργία 
τους ευθυνόμενος/η για κάθε απώλεια ή αδικαιολόγητη 
καταστροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

6. Προτείνει την λήψη κάθε μέτρου που θεωρεί ανα¬ 
γκαίο για την καλή λειτουργία το μαγειρείου. 

7. Εκτελεί κάθε άλλη εργασία που του ανατίθεται από 
τον Προϊστάμενο. 

Βοηθός Μαγείρου 
Αρμοδιότητες-Καθήκοντα 

1. Φροντίζει για τη διανομή του φαγητού, βοηθά το βοη¬ 
θητικό προσωπικό στην διανομή του φαγητού στα παιδιά 
και φροντίζει για την συγκέντρωση των ειδών εστίασης 
μετά το τέλος του. 

2. Βοηθά τον μάγειρα ή την μαγείρισσα στην προετοι¬ 
μασία του φαγητού. 3. Αναπληρώνει τον μάγειρα σε περί¬ 
πτωση απουσίας ή κωλύματος αυτού. 

Προσωπικό Καθαριότητας - βοηθητικών εργασιών 
Αρμοδιότητες-Καθήκοντα 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός εκεί¬ 
νων του μαγειρείου και της αποθήκης τροφίμων. 

2. Είναι αποκλειστικά υπόλογοι για τον γενικό ιματισμό 
του Σταθμού που παραλαμβάνουν από τον Προϊστάμενο 
ή τον Δ/ντή εκτός εκείνου που χρησιμοποιείται από τους 


υπαλλήλους των κλάδων Νηπιαγωγών και Βρεφοκόμων 
(εποπτικό υλικό) και οφείλουν να μεριμνούν για την καλή 
συντήρηση, καθαριότητα και φύλαξη αυτού στον κατάλ¬ 
ληλο χώρο αποθήκευσης του, ευθυνόμενοι για κάθε απώ¬ 
λεια ή αδικαιολόγητη καταστροφή του. 

3. Βοηθούν το μάγειρα σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη διανομή του φαγητού, παρευρί- 
σκονται δε στο χώρο τραπεζαρίας και βοηθούν τους Παι¬ 
δαγωγούς καθ'όλη τη διάρκεια του φαγητού των παιδιών. 

5. Φροντίζουν μετά το τέλος του φαγητού, για την συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Βοηθούν στην προετοιμασία των παιδιών του Σταθ¬ 
μού γιαπιν μεσημεριανή τους ανάπαυση, καθώς και στην 
ετοιμασία αυτών για την αποχώρησή τους. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθεί να εκτελεί τα καθήκοντα του μαγεί¬ 
ρου και μη υπάρχοντος άλλου στον ίδιο κλάδο βοηθητι¬ 
κού προσωπικού μαγειρείου, εκτελούν εκ περιτροπής τα 
καθήκοντα του μαγείρου, μέχρι την πρόσληψη εκτάκτου 
υπαλλήλου προς αναπλήρωση του κωλυομένου ή ασθε- 
νούντος. 

8. Επιλαμβάνονται της καθαριότητας των νηπίων επι¬ 
μελούμενοι την ικανοποίηση των ατομικών τους ανα¬ 
γκών. 

9. Εκτελούν κάθε άλλη εργασία που θα τους ανατεθεί 
από τον Προϊστάμενο ή τον Δ/ντή. 

γ) Γραφείο Παιδιάτρου 
Αρμοδιότητες- Καθή κοντά 

1. Η παρακολούθηση της υγείας των παιδιών αποτελεί 
παράλληλη υποχρέωση προς την αντίστοιχη οικογένεια, 
του νομικού προσώπου και ενεργείται από Παιδίατρο, 
είτε του ΕΣΥ, είτε συνεργάτη του νομικού προσώπου ο 
οποίος επισκέπτεται τον Σταθμό μία φορά το δεκαπενθή¬ 
μερο ή συχνότερα εφόσον αυτό επιβάλλεται από λόγους 
ουσιαστικής άσκησης ιατρικού ελέγχου. 

2. Για κάθε παιδί τηρείται ατομικός φάκελος Υγείας που 
ενη μερώνεται από τον γιατρό. 

3. Σε τακτά χρονικά διαστήματα ο Παιδίατρος καλεί 
τους γονείς σε ενημερωτικές συγκεντρώσεις σχετικά με 
τα θέματα υγιεινής των παιδιών. 

4. Η περιφρούρηση της υγείας του παιδιού αποτελεί ε¬ 
πίσης υποχρέωση και του λοιπού προσωπικού του Σταθ¬ 
μού, το οποίο εφαρμόζει πιστά άλατα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που μπορεί να έχει επίπτωση στην υγεία των 
παιδιών. 

Ο Παιδίατρος επιβλέπει και συνιστά τα απαραίτητα 
προς τούτο μέτρα, υποδεικνύοντας τον προληπτικό έλεγ¬ 
χο του προσωπικού. 

Γ! ΤΜΗΜΑ ΒΡΕΦΟΝΗΠΙΑΚΩΝ ΣΤΑΘΜΩΝ 
Τα γραφεία του ανωτέρω τμήματος ακολοθούν τις ίδιες 
διατάξεις που ισχύουν για το τμήμα των Παιδικών Σταθμών. 

ΑΚΡΟΤΕΛΕΥΤΑΙΑ ΔΙΑΤΑΞΗ 

Από τις διατάξεις του παρόντος ΟΕΥ δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΤΟΥ ΔΗΜΟΥ Α¬ 
ΓΙΟΥ ΣΤΕΦΑΝΟΥ» γιατο έτος 1999, προκαλείται όμως δα¬ 
πάνη ύψους δρχ. «89.187.840» ετησίως για το επόμενο έ¬ 
τος που θα προβλεφθεί στον προϋπολογισμό του. 

Η παρούσα να δημοσιευθεί στην Εφημερίδα της Κυ¬ 
βέρνησης (τεύχος Β) 

Παλλήνη, 4 Οκτωβρίου 1999 
Με εντολή Γενικού Γραμματέα Περιφέρειας 
Ο Προϊστάμενος 

Δ/νσης Τοπικής Αυτ/σης και Διοίκησης 
ΑΘΑΝΑΣΙΟΣ ΤΑΓΑΡΗΣ 

-Φ- 

Αριθ. 1220 ( 3 ) 

Τροποποίηση του 176/1993 Π. Δ/τος περί σύστασης της 
Δημοτικής Επιχείρησης Ύδρευσης Αποχέτευσης Αγί¬ 
ου Νικολάου, 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις: 

α) Των άρθρων 1 παρ. 2 και 3, 2 παρ, 2 και 3 παρ. 2 των 
Ν. 1069/80. 

β) Του άρθρου 6 παρ. 1 του Ν. 2307/1995. 

γ) Του άρθρου 1 παρ. 1 του Ν. 2647/98. 

δ) Του άρθρου 278 του Π.Δ. 410/95. 

ε) Του Π.Δ. 176/12.4.93, περί συστάσεως στο Δήμο Αγί¬ 
ου Νικολάου του Νομού Λασιθίου ενιαίας επιχείρησης Ύ¬ 
δρευσης και Αποχέτευσης (ΦΕΚ 65/τ.Α'/28.4.1993). 

2. Την αριθ. 25027/1984 απόφαση του Υπουργού Εσω¬ 
τερικών (ΦΕΚ 244/τ.Β'/84). 

3. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του προϋπολογισμού του 
Δήμου και της Επιχείρησης. 


4. Την υπ’ αριθ. 5972/13.8.1998 απόφασής μας «Ορι¬ 
σμός Εισηγητών και μεταβίβαση εξουσίας υπογραφής» 
με εντολή Γ ενικού Γ ραμματέα. 

5. Την αριθ.46/99 απόφαση του Δημοτικού Συμβουλίου 
με την οποία τροποποιείται η συστατική πράξη της Δημο¬ 
τικής Επιχείρησης Ύδρευσης Αποχέτευσης Αγίου Νικο¬ 
λάου, μόνο ως προς τον αριθμό των μελών του Διοικητι¬ 
κού Συμβουλίου αυτής, αποφασίζουμε: 

Τροποποιούμε το Π.Δ. 176/1993 (ΦΕΚ 65/τ.Α'/ 28.4.93) 
με το οποίο συστάθηκε η Δημοτική Επιχείρηση Υδρευσης 
- Αποχέτευσης Αγίου Νικολάου, όπως παρακάτω: 

Αρθρο 3 παρ. 1 

Η Δημοτική Επιχείρηση Διοικείται από εννεαμελές Διοι¬ 
κητικό Συμβούλιο, ως εξής: 

1. Από τον Δήμαρχο Αγίου Νικολάου, ή άλλο αιρετό ή 
μη μέλος σαν πρόεδρος που ορίζεται από το Δήμαρχο. 

2. Από τρεις (3) Δημοτικούς Συμβούλους, που ορίζονται 
με τους αναπληρωτές τους από το Δημοτικό Συμβούλιο. 

3. Από τέσσερις (4) Δημότες που ορίζονται με τους 
αναπληρωτές τους από το Δημοτικό Συμβούλιο. 

4. Από ένα (1) εκπρόσωπο του Εμπορικού και Βιομηχα¬ 
νικού Επιμελητηρίου Λασιθίου. 

Κατά τα λοιπά, ισχύει το Π.Δ. 176/12.4.1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 29 Ιουλίου 1999 
Με εντολή Γενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝ Ν ΙΔΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βΙ.ςΐΓ 
β-ΓπβΐΙ: ην35 @ βΐ.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 5225 761 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 ΘΕΣΣΑΛΟΝΙΚΗ 

5230841 Βασ. Όλγας 227-Τ.Κ. 54100 (031) 423956 

5225 713 ΠΕΙΡΑΙΑΣ 

5249 547 Νικήτα 6-8 Τ. Κ. 185 31 4135 228 

5239 762 ΠΑΤΡΑ 

5248 141 Κορίνθου 327-Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


4135 228 


(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081)396 223 


ΤΙΜΗ ΦΥΛΛΩΝ ' Μέ ΧΡ ι 8 σελίδε{ ! 200 δ ΡΧ· 

ΕΦΗΜΕΡ < ΗΣ ΚΥΒΕΡΝΗΣΕΩΣ _ Απ( ^ 8 σε χ(δ ες και άνω προσαύξηση 100 δρχ. ανά θσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 - 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 - 

750 - 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >· 

1 1 * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 1 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 


* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανηστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. 



* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 

εγγράφονται συνδρομητές για μικρότερο χρονικό διάστημα. 



* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Γ Οι υπηρεσίες εξυπηρέτησης των πολιτών λειτουργούν καθημερινά από 08.00* έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





















